Angaria
Angaria (-ae, f.) (Graece ἀγγαρεία) "est dictio Persica a Graecis passim recepta, ut Suidas docet. Ἄγγαροι enim apud Persas dicebantur qui regi inserviebant in perferendis huc illuc nuntiis et bajulandis oneribus. Hinc angaria significat officium et servitutem quam praestare coguntur subditi principi in perferendis vel litteris vel oneribus vel legatis ipsis aut nuntiis sive equo sive navi sive ipsis hominibus uti velint; sed praesertim si hominibus." Aetate Medievali, secundum Du Cange, angaria est "praestatio iumentorum, plaustrorum vel navigiorum" sunt "onera agris aut personis imposita" aliquando sumitur pro veredorum statione, in quam divertunt cursores publici, et ubi mutant equos vel etiam, lato sensu, "quaelibet vexatio, iniuria, animi anxietas" Hodierni Graeci αγγαρεία appellant quodcumque officium invite factum.